תאודור שטורם

הנס תאודור וולדסן שטורם (בגרמנית: Hans Theodor Woldsen Storm; 14 בספטמבר 1817 – 4 ביולי 1888), הידוע בקיצור כתאודור שטורם, היה סופר גרמני-פריזי. הוא נחשב לאחת הדמויות החשובות ביותר בריאליזם הגרמני.

 ביוגרפיה 
ממוזער|פסלו של שטורם מאת אדולף בריט (Brütt, 1897/98), פארק הטירה (Schlosspark) בהוזום
ממוזער|שטורם, רישום מאת אינגו קול, 1980
שטורם נולד בעיירה הקטנה הוזום, בחוף המערבי של שלזוויג, אז דוכסות עצמאית רשמית שנשלטה על ידי מלך דנמרק.Adolf Stern, Biographical Note in The Rider on the White Horse, The Harvard Classics Shelf of Fiction, 1917 הוריו היו עורך הדין יוהאן קזימיר שטורם (1790–1874) ולוסי שטורם לבית וולדסן (1797–1879).

שטורם למד בבית הספר בהוזום ובליבק ולמד משפטים בקיל ובברלין. עוד בהיותו סטודנט למשפטים באוניברסיטת קיל פרסם כרך ראשון של שירה יחד עם האחים טיכו ותאודור מומזן (1843).

שטורם היה מעורב במהפכות 1848 ואהד את המטרות הליברליות של גרמניה המאוחדת תחת מונרכיה חוקתית שבה בני כל המעמדות יכולים להשתתף בתהליך המדיני. מ-1843 ועד לביטול הסמכתו על ידי השלטונות הדניים ב-1852, הוא עבד כעורך דין בעיר הולדתו הוזום. ב-1853 עבר שטורם לפוטסדאם והמשיך להייליגנשטט (Heiligenstadt) שבתורינגיה ב-1856. הוא חזר להוזום ב-1865 לאחר ששלזוויג עברה לשלטון פרוסיה והפך לשופט מחוזי ("לנדווגט"). בשנת 1880 עבר שטורם להדמרשן (Hademarschen), שם בילה את שנות חייו האחרונות בכתיבה, ומת מסרטן בגיל 70.

שטורם היה נשוי פעמיים, תחילה לקונסטנזה אסמארך, שמתה ב-1864, ולאחר מכן לדורותאה ינסן.

 יצירתו 
שטורם היה אחד המחברים החשובים ביותר של הריאליזם הספרותי הגרמני של המאה ה-19. הוא כתב מספר סיפורים, שירים ונובלות. שתי יצירותיו הידועות ביותר הן הנובלות Immensee משנת 1849 ו"הרוכב על הסוס הלבן" ("Der Schimmelreiter"), שפורסמו לראשונה באפריל 1888 ב-Deutsche Rundschau. יצירות אחרות שפורסמו כוללות כרך משיריו (1852), הנובלה Pole Poppenspäler שפורסמה ב-1874 והנובלה Aquis submersus שפורסמה ב-1877.

 ניתוח 
כמו פרידריך הבל, שטורם גדל במישור הים הצפוני, אך בעוד שבשירתו של הבל אין כמעט התייחסות ישירה לנוף הולדתו, שטורם חוזר שוב ושוב ליופי הצנוע של שדות הבוץ הנרחבים של מולדתו, הים המאיים ושדות המרעה העקרים. הבל יכול היה למצוא בית הרחק מארץ מולדתו, אך שטורם דבק בה. ב-Der Schimmelreiter, האחרונה מבין 50 הנובלות שלו, הנחשבת ליצירת המופת שלו, התפאורה של החוף הכפרי של צפון גרמניה מרכזית בעירור האווירה המטרידה, רוויית האמונות הטפלות, ומכינה את הבמה לשדה הקרב של האדם מול הטבע: הים, והדייקים למניעת ההצפות על ידי הים.

המשוררים האהובים עליו היו יוזף פון אייכנדורף ואדוארד מריקה, והשפעתם ניכרת גם בשירתו המאוחרת של שטורם. במהלך ביקור קיץ בבאדן-באדן בשנת 1864, לשם הוזמן על ידי חברו, הסופר והצייר לודוויג פייטש, הוא ערך היכרות עם הסופר הרוסי איוואן טורגנייב. הם החליפו מכתבים ושלחו זה לזה עותקים של יצירותיהם במשך מספר שנים.

מבקר הספרות ההונגרי ג'רג' לוקאץ', בספרו "נפש וצורה" (1911), העריך את שטורם כ"נציג האחרון של המסורת הספרותית הבורגנית הגרמנית הגדולה", הממוקם בין ירמיאס גוטהלף ותומאס מאן.

 מיצירתו 
שיר על עיר הולדתו הוזום, "העיר" (העיר האפורה ליד הים האפור, "Die graue Stadt am grauen Meer")
שמאל|ממוזער|250x250 פיקסלים|ביתו של תאודור שטורם בהדמרשן
Die Stadt העיר Am grauen Strand, am grauen MeerUnd seitab liegt die Stadt;Der Nebel drückt die Dächer schwer,Und durch die Stille braust das MeerEintönig um die Stadt. ליד החוף האפור, ליד הים האפורובסמוך שוכנת העירההערפל מונח, כבד, סביב הגגותודרך השקט שואג היםמקיף את העיר באופן מונוטוני. Es rauscht kein Wald, es schlägt im MaiKein Vogel ohn' Unterlaß;Die Wandergans mit hartem SchreiNur fliegt in Herbstesnacht vorbei,Am Strande weht das Gras. בלי מלמול יער, שום ציפור לא שרהללא הפסק בחודש מאי;האווזים הנודדים בזעקה סוערתבלילות הסתיו פשוט חולפים,על קו החוף נע הדשא. Doch hängt mein ganzes Herz an dir,Du graue Stadt am Meer;Der Jugend Zauber für und fürRuht lächelnd doch auf dir, auf dir,Du graue Stadt am Meer. ובכל זאת כל ליבי נשאר איתך,את, עיירה אפורה ליד הים;קסם הנעורים מאז ולתמידנח, מחייך אליך, אליך,את, עיירה אפורה ליד הים.
ניתוח וטקסט מקורי של השיר זמין ב-A Book of German Lyrics, בעריכת פרידריך ברונס, בפרויקט גוטנברג.UNC.edu

 לקריאה נוספת 
 David Dysart: The Role of Paintings in the Work of Theodor Storm. New York / Frankfurt 1993.
 Norma Curtis Wood: Elements of Realism in the Prose Writings of Theodor Storm. Cambridge 2009.

 קישורים חיצוניים 






 Works by Theodor Storm at Project Gutenberg
 Works by or about Theodor Storm at Internet Archive
 Theodor Storm and his world
 Biography and many works by Storm
 Der Schimmelreiter (Audiobook in German)
 All poems of Theodor Storm

 הערות שוליים 

קטגוריה:סופרים גרמנים
קטגוריה:משוררים גרמנים
קטגוריה:בוגרי אוניברסיטת קיל
קטגוריה:גרמנים שנולדו ב-1817
קטגוריה:גרמנים שנפטרו ב-1888